ನಂಜನಗೂಡು : ಕೊರೋನಾ ಎಫೆಕ್ಟ್ ಜೆ ಜೇಸ್ ಪೇಪರ್ ರಿಸೈಕ್ಲಿಂಗ್ ಇವರಿಂದ ಪ್ರಕಟಿಸಲಾಗಿದೆ News Alert ನಂಜನಗೂಡು : ಕೊರೋನಾ ಮಹಾಮಾರಿ ಹಲವರ ಬದುಕನ್ನು ಬೀದಿ ಪಾಲು ಮಾಡಿದೆ. ದುಡಿದು ತಿನ್ನುತ್ತಿದ್ದ ಕಾರ್ಮಿಕರ ಬದುಕನ್ನೇ ಕಸಿದುಕೊಂಡ ಡೆಡ್ಲಿ ಕೊರೋನಾ ತನ್ನ ರಣ ಕೇಕೆಯನ್ನು ಮುಂದುವರಿಸಿದೆ. ಈ ನಡುವೆ ನಂಜನಗೂಡಿನಲ್ಲಿ ಕಳೆದ 15 ವರ್ಷಗಳಿಂದ ನಡೆಯುತ್ತಿದ್ದ ಕಾರ್ಖಾನೆಯೊಂದು ಲಾಕ್ ಜೌಟ್ ಘೋಷಿಸಿದೆ. ಈ ಮೂಲಕ 35 ಕಾರ್ಮಿಕರ ಬದುಕು ಬೀದಿಗೆ ಬಂದಿದೆ. ನಂಜನಗೂಡು ಪಟ್ಟಣದ ತಾಂಡ್ಯ ಕೈಗಾರಿಕಾ ಪ್ರದೇಶದಲ್ಲಿರುವ ಜೆ ಜೇಸ್ ಪೇಪರ್ ರಿಸೈಕ್ಲಿಂಗ್ ಕಾರ್ಖಾನೆ ಕೊರೋನಾ ಕಾರಣದಿಂದ ಲಾಸ್ ಅನುಭವಿಸಿದ್ದು ಶಾಶ್ವತವಾಗಿ ಬೀಗ ಜಡಿದಿದೆ. ಆದರೆ ಕಾರ್ಮಿಕರು ಕಾರ್ಖಾನೆ ಮಾಲೀಕರು ಸೂಕ್ತ ಕಾರಣ ನೀಡದೆ ಬೀಗ ಜಡಿದಿದ್ದಾರೆ ಎಂದು ಆರೋಪಿಸಿದ್ದಾರೆ. ಯಾವುದೇ ಮುನ್ಸೂಚನೆ ನೀಡದೆ ಕಾರ್ಮಿಕರಿಗೆ ಶಾಕ್ ಕೊಟ್ಟಿದ್ದಾರೆ ಎಂದು ದೂರಿರುವ ಅವರು ಮುಂದೇನು ಎಂದು ಪ್ರಶ್ನಿಸಿದ್ದಾರೆ.